QRpedia

dekstra|eta|QRpedia-kodo por la artikolo Muskovito, apud tradicia, unulingva etikedo en Muzeo de Derby. La artikolo estas, depost aŭgusto 2011, havebla en 30 lingvoj, inkluzive de la Araba, Kataluna, Esperanto, Germana, Greka, Japana, Turka kaj Vjetnama
eta|dekstra|Vizitantoj en Muzeo de Derby, uzantaj poŝtelefonon por skani QRpedia-QR-kodon
QRpedia estas sistemo bazita sur portebla interreto kiu uzas QR-kodojn por provizi Vikipediajn artikolojn al uzantoj, en siaj propraj lingvoj.

 Procezo 
Kiam uzanto skanas QRpedia-QR-kodon per sia poŝtelefono, la aparato deĉifras la QR-kodon al URL uzanta la domajnon "qrwp.org" kaj kies fina parto estas la titolo de la vikipedia artikolo, kaj sendas peton por la artikolo specifikita en la URL al la QRpedia-retservilo. Ĝi ankaŭ transsendas la lingvan preferon de la aparato.

La QRpedia-servilo tiam uzas Vikipedian API por determini ĉu estas versio de la specifikita Vikipedia artikolo en la lingvo uzata de la aparato, kaj se jes, redonas ĝin en portebla formato. Se traduko de la petita artikolo ne estas havebla, tiam la QRpedia-servilo faras serĉon de la artikola titolo en la koncerna Vikipedia lingvo, kaj redonas la rezulton.

Tiamaniere, unusola QR-kodo povas redoni la saman artikolon en multaj lingvoj. QRpedia ankaŭ registras uz-statistikon.

 Origino 
QRpedia estis eltrovita de Roger Bamkin, prezidanto de Wikimedia UK, kaj Terence Eden, spertulo pri portebla interreto, kaj estis malkaŝita la  dum evento Backstage Pass en Muzeo de Derby, parto de la GLAM/Derby kunlaboro inter Muzeo kaj artgalerio de Derby kaj Vikipedio, dum kiu pli ol 500 Vikipediaj artikoloj, en nombro da lingvoj, estis kreitaj. La nomo de la projekto estas kunmetita vorto, kombinanta la komencajn literojn "QR" el "QR (Quick Response) -kodo" kaj "Wikipedia".

La fonto-kodo de la projekto estas libere reuzebla sub MIT Licenco.

 Instalo 
Ekde aŭgusto 2011, QRpedia estas uzata en:
 The Children's Museum of Indianapolis
 Muzeo kaj artgalerio de Derby
 Fondaĵo Joan Miró, inkluzive de migranta ekspozicio en The Tate

 Ekzemplo de QRpedia-URL-oj 
Depende de la lingva prefero de la retumilo, aperos la artikolo en malsama lingvo:
 http://eo.qrwp.org/Vikipedio

 Referencoj 

 Eksteraj ligiloj 

 QRpedia - generas QR-kodojn kun QRpedia-URL-oj
 Oficiala retejo de Muzeo kaj artgalerio de Derby 

Kategorio:Interreto
Kategorio:Vikipedio
Kategorio:Kriptografio
Kategorio:Libera programaro
Kategorio:Muzeo kaj artgalerio de Derby